මත්ද්‍රව්‍ය උවදුර තුරන් කිරීම සඳහා ජනාධිපතිවරයා ඉටුකළ කාර්ය භාරය සැළකිල්ලට ගෙන මෙලෙස ඔහුට විශ්‍රාම ගිය පසු පොලිස් විශේෂ කාර්ය බලකායේ ආරක්ෂාව ලබාදීම සුදුසු බවටයි අමාත්‍ය මණ්ඩලය නිගමනය කර ඇත්තේ.මීට අමතරව විශ්‍රාමික ජනාධිපතිවරයෙකුට හිමිවන කාර්ය මණ්ඩලය, ජල සහ විදුලි බිල්පත් පහසුකම් මෙන්ම ප්‍රවාහන පහසුකම්, ජනාධිපති මෛත්‍රිපාල සිරිසේනට ලබාදීම සඳහාද අමාත්‍ය මණ්ඩල අනුමැතිය හිමිවුණා.මේ අතර දුම්රිය සේවය සංවෘත සේවයක් බවට පත් කිරීම සහ සුදුසු වැටුප් ව්‍යුහයක් සකස් කිරීම සම්බන්ධයෙන් පියවර ගැනීමේදී මතුවිය හැකි ප්‍රායෝගික ගැටළු පිළිබඳ නිර්දේශ ඉදිරිපත් කිරීමට නිලධාරී කමිටුවක් පත් කිරීමට අමාත්‍ය මණ්ඩල අනුමැතිය හිමිවුණා.එමෙන්ම ශ්‍රී ලංකාවේ ක්‍රියාත්මක වනජීවී භාරය වසා දැමීමටද අමාත්‍ය මණ්ඩලය තීරණය කර තිබෙනවා.